text: Li doi conpaignon sont entré
   Ou parc, et à Dieu commandé
   Se sont ambedoi sagement.
   Moult les esgardoient la gent
   De toutes pars, et si disoient
   Que onques mais veü n'avoient
   Nul chevalier si bien séant
   En armes, ne si avenant
   Com li conpains Durbans estoit.
   Li rois meïsmes tesmoignoit
   C'onques mais chevalier armé
   Ne vit miex séant à son gré,
   Ne miex samblast d'armes maniers.
   Moult fu regardez li destriers
   Et prisiez sor quoi il séoit.
  